armvectores/hy_wikipedia_2023 huggingface dataset:
Տրանսպորտի պատմություն (քանդակային կոմպոզիցիա)

«Տրանսպորտի պատմություն»  (ռուս.՝ «История транспорта»), երեք մասից բաղկացած մոնումենտալ դեկորատիվ քանդակագործական ստեղծագործություն Տոլյատի քաղաքում։ Կոմպոզիցիան նախագծվել է 1975 թվականին, Տոլյատի քաղաքի Ավտոգործարանային շրջանի կառուցապատման գլխավոր հատակագծի ստեղծման ժամանակ։ Ստեղծագործությոնները տեղադրվել են  1977—1979 թվականներին Հեղափոխության փողոցում։

Կոմպոզիցիան իրենից ներկայացնում է 20-րդ դարի սկզբի տրանսպորտի միջոցների ոճավորված նմուշներ` անվավոր շոգենավ, շոգեքարշ, օդապարիկ։
«Օդապարիկը» հիշեցնում է ֆանտաստիկ թռչող ապարատ, որը իր մեջ միավորում է գունդ, առագաստ, գոնդոլ  օդանավորդներով։ 10 մետր բարձրությամբ կոմպոզիցիան ձգվում է դեպի վեր, որը պահում է խարիսխը ձգված ճոպաններով։  Թեթև, ցանցկեն  կառուցվածքը ամրացված է ծանր հիմքի վրա պրիզմայի տեսքով։
«Առաջին  շոգենավը» բաղկացած է ջրային տրանսպորտի ճանաչված հանգույցներից` նավի իրանից, կայմից, առագաստափայտից, առագաստից, խարիսխից, դրոշից և այլն։ Շոգեմեքենայի առանձնահատկություններով  շոգեքարշը (թիակաձև անիվներով հաղորդակ, ծխատար խողովակ) ունի նաև առագաստանավի տարրեր ու հանգույցներ։ Խորհրդանշական տախտակամածի վրա գտնվում է ռոմանտիկ զույգը` տղամարդը գլխարկով և կինը հովանոցով։  
«Առաջին  շոգենավը» էապես տարբերվում է իրականից, այն ունի բազմաթիվ դեկորատիվ և գեղարվեստական տարրեր և հանգույցներ։ 
Մասնագետների կարծիքով կոմպոզիցիաները հակավանդալային տեսանկյունից լավ նախածված են։  
Պատրաստված են սև մետաղից  (կռած, ձուլած, զոդած)  տեղադրված են վիթխարի երկաթբետոնե պատվանդանի և կրաքարե սալիկների վրա։  Քանդակի չափերն են`

օդապարիկ` 10 × 6 × 6 մ
առաջին շոգեքարշ` 10 × 6 × 2,5 մ
շոգենավ` 10 × 6 × 3 մՀեղինակներն են ԽՍՀՄ ժողովրդական նկարիչ, Պետական մրցանակի դափնեկիր Անդրեյ Վասենցովը և ճարտարապետ Ե. Իոխելեսը։
Տոլյատիի քաղաքապետարանի աշխատակիցների անգործության պատճառով  2011 թվականին  հողատարածքը, որի վրա գտնվում էին քանդակները, անցան մասնավոր անձանց։ Դատական գործի նյութերում ասվում է, որ Տոլյատիի քաղաքապետարանը չկարողացավ ապացուցել, որ «Տրանսպորտի պատմության» քանդակների շարքը համարվում է մշակութային ժառանգության օբեկտ և դրանք  քանդման վտանգի տակ ընկան։ Ի պատասխան Տոլյատիի քաղաքապետ Անատոլի Պուշկովը հայտարարեց.

2014 թվականին շարունակվեցին քանդակների տեղափոխման վայրի վերաբերյալ քննարկումները, դրանց տեղադրման հնարավոր վայրերից էին համարվում 19-րդ թաղամասի ընտանեկան հանգստի զբոսայգին, գավառագիտական թանգարանի դիմացի տարածքը և Հաղթանակի զբոսայգին։
2014 թվականի աշնանը Շուսևի անվան ճարտարապետության մոսկովյան թանգարանում Տոլյատիին նվիրված ցուցահանդեսի շրջանակներում ներկայացվեց  նաև «Տրանսպորտի պատմության» շարքի շոգենավի փոքրացված չափերով քանդակը։


== Գրականություն ==
Постоногов Ю. И. Памятники г. Тольятти. — Самара: Самарский государственный педагогический университет, 1999. — С. 71-72. — 92 с. — 100 экз. — ISBN 5-7699-1330-8.


== Ծանոթագրություններ ==
Զեդա Ձիմիթ

Զեդա Ձիմիթ (վրաց.՝ ზედა ძიმითი), գյուղ Վրաստանում։ Գտնվում է Գուրիայի մարզի Օզուրգեթի շրջանում։


== Դիրք ==
Գյուղը գտնվում է ծովի մակարդակից 160 մետր բարձրության վրա։ Շրջկենտրոն Օզուրգեթից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում էր 330 մարդ, մեծամասնությունը՝ վրացիներ (99 %)։


== Տրանսպորտ ==
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Տես նաև ==
Քվեդա Ձիմիթ


== Ծանոթագրություններ ==
Արևելապրահյան շրջան

Արևելապրահյան շրջան (չեխ․՝ okres Praha-východ), շրջան Չեխիայի Կենտրոնական Բոհեմիայի երկրամասում։ Վարչական կենտրոնն է Պրահա քաղաքը։ Տարածքը 896,3 կմ² է։ Բնակչությունը 2020 թ. տվյալներով կազմում է 55 562 մարդ։ Շրջանի կազմի մեջ է մտնում 110 համայնք։


== Ծանոթագրություններ ==
Կիմ Ռյո Ուկ

Կիմ Ռյո Ուկ (հանգըլ՝ 김려욱, հունիսի 21, 1987(1987-06-21), Ինչոն, Հարավային Կորեա), հարավկորեացի երգիչ, կոմպոզիտոր, դերասան և ռադիո DJ: Super Junior խմբի չորս հիմնական վոկալիստներից մեկը, ինչպես նաև Super Junior-K.R.Y և Super Junior-M ենթախմբերի անդամ։ Խմբի այլ չորս անդամների հետ եղել է առաջին կորեացի կատարող, որ հայտնվել է չինական փոստային նամականիշերի վրա։


== Կենսագրություն ==
Ռյո Ուկը ծնվել է 1987 թվականի հունիսի 21-ին Ինչոնում, ավարտել է Ինչի համալսարանը։
Կիմ Ռյո Ուկը հաջողության է հասել «CMB Youth ChinChin» փառատոնին 2004 թվականին, որտեղ հիացրել է ժյուրիին իր տաղանդով, և շուտով պայմանագիր է կնքել S.M. Entertainment-ի հետ։ 2005 թվականի նոյեմբերին առաջնաելույթ է կատարել Super Junior խմբի կազմում։
Ռյո Ուկը զբաղվել է երգով, պարով և դերասանական խաղով։ Ավելի մեծ ուշադրություն է դարձրել վոկալային պատրաստությանը և երաժշտական ստեղծագործությանը։ Նա նվագում է դաշնամուր և ժամանակ առ ժամանակ նվագակցում է խմբի մյուս անդամներին իրենց միանձնյա ելույթների ժամանակ։


== Սաունդթրեկներ ==


== Հեռուստահաղորդումներ ==


== Ծանոթագրություններ ==


== Արտաքին հղումներ ==
superjunior.smtown.com Super Junior. պաշտոնական կայք  (S.M. Entertainment)
Թելմանի փողոց (Կրասնի Սուլին)

Թելմանի փողոց (ռուս.՝ Улица Тельмана), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի Վերբենսկի միկրոշրջանում։ Անվանվել է գերմանացի բանվոր, քաղաքական գործիչ, հեղափոխական, արհմիութենական գործիչ, գերմանական պրոլետարիատի առաջնորդ Էռնստ Թելմանի (1886-1944) պատվին։ Սկիզբ է առնում Մաքսիմ Գորկու փողոցից և ավարտվում քաղաքի արևմտյան ծայրամասում։ Երկարությունը 1200 մետր է։


== Նկարագրություն ==
Կրասնի Սուլին քաղաքի Թելմանի փողոցը գտնվում է քաղաքի Վերբենսկի միկրոշրջանում։ Այն սկսվում է Մաքսիմ Գորկու փողոցից, հատում Դեմյան Բեդնու փողոցը, Ռուդնիչնի նրբանցքը և ավարտվում քաղաքի արևմտյան ծայրամասում։ Փողոցում կա համարակալված 121 շինություն։ Երկարությունը 1200 մետր է։
Թելմանի փողոցի փոստային դասիչն է՝ 346352։
Փողոցն անվանվել է գերմանացի բանվոր, քաղաքական գործիչ, հեղափոխական, արհմիութենական գործիչ, գերմանական պրոլետարիատի առաջնորդ Էռնստ Թելմանի (1886-1944) պատվին։ 1925 և 1932 թվականներին Թելմանի թեկնածությունն առաջադրվել է երկրի նախագահի պաշտոնին։ Նա եղել է Կոմինտերնի առաջատար գործիչներից։ Կյանքի վերջին 11 տարին՝ Երրորդ Ռայխի ձևավորումից մինչև գնդակահարությունը, նա անցկացրել է բանտում։


== Ծանոթագրություններ ==


== Աղբյուրներ ==
Улица Тельмана в Красном Сулине
Подробная карта Улица Тельмана, город Красный Сулин со спутника с номерами домов, индекс и маршруты, Яндекс, Гугл карты


== Արտաքին հղումներ ==
г. Красный Сулин, Улица Тельмана Archived 2019-04-02 at the Wayback Machine.
Կայդակովո (գյուղ, Վյազեմսկի շրջան)

Կայդակովո (ռուս.՝ Кайдаково), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 1408 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անհատակ

Անհատակ, լճակ Դերսիմի շրջանում, Գալառիճ գյուղի մոտ։ Ջուրը ծծմբային բաղադրություն ունի, խորն է, որից և ստացել է Անհատակ անունը։


== Ծանոթագրություններ ==
Լևոն Քյուրքչյան

Լևոն Սեևովբի Քյուրքչյան (մայիսի 2, 1872(1872-05-02), Կոստանդնուպոլիս, Օսմանյան կայսրություն - ապրիլի 11, 1924(1924-04-11), Փարիզ), հայ նկարիչ։


== Կենսագրություն ==
1895 թվականին ավարտել է Կոստանդնուպոլսի գեղարվեստի վարժարանը։ 1896-1899 թվականներին նկարչություն է դասավանդել Իզմիրում, ապա սովորել է Փարիզի Ժյուլիան ակադեմիայում։ 1905 թվականին Փարիզի համաշխարհային ցուցահանդեսում նրա «Գինով կինը» կտավն արժանացել է արծաթե մեդալի։ 1911 թվականին Սալ Ֆրանսեզում (Փարիզ) բացվել է Բրետանի ծովափի տեսարաններով Քյուրքչյանի ցուցահանդեսը (ցուցադրվել է նաև Վերսալում, Նանտում, Թուլուզում, Վիշիում, Լոնդոնում, Բրյուսելում)։ 1913 թվականին Փանոս Թերլեմեզյանի հետ ցուցադրվել է Կոստանդնուպոլսում։


== Ստեղծագործություններ ==
Բնանկարներ է ստեղծել Կիլիկիայում, դասավանդել Ադանայում։ Առաջին համաշխարհային պատերազմի տարիներին գաղտնի նկարել է Հայոց Մեծ եղեռնի ճանապարհին դեգերող գաղթականներին («Քարավանից դուրս մնացած փոքրիկ հայուհին», «Մշեցի կինը» և այլն)։ 1918 թվականին վերադարձել է Կ. Պոլիս, զբաղվել ուսուցչությամբ, 1920 թվակյանին բացել նկարչական ստուդիա (Փանոս Թերլեմեզյանի հետ), որը գործել է շատ կարճ։ 1922 թվականին մեկնել է Փարիզ, որտեղ կյանքի վերջին տարիներն ապրել է զրկանքներով։ Քյուրքչյանի «Բարդին ծովափին» կտավը գտնվում է Հայաստանի ազգային պատկերասրահում։ 1923 թվականին կազմակերպվել է Քյուրքչյանի վերջին ցուցահանդեսը («Հյուսող հայ կինը», «Կիլիկեցի լեռնականը», «Հայ օջախը» և այլն)։


== Ծանոթագրություններ ==
Վիսշևեսյոլոե (գյուղ, Վելիկա-Պիսարևկայի շրջան)

Վիսշևեսյոլոե (ուկրաիներեն՝ Вищевеселе), գյուղ Ուկրաինայի Սումիի մարզի Վելիկա-Պիսարևկայի շրջանում։ Հիմնադրվել է 1709 թվականին։ Վիշևեսյոլսկի գյուղական խորհրդի վարչական կենտրոնն է, որը, բացի այդ, ներառում է Վասիլևկա, Միռնոյե և Ռոդնոե գյուղերը։ 
2001 թվականի տվյալներով Վիսշևեսյոլոե գյուղում բնակվել է 495 մարդ։


== Աշխարհագրական դիրք ==
Վիշևեսյոլոե գյուղը գտնվում է Վեսելայա գետի ափին, հոսանքին վերև՝ 1 կմ հեռավորության վրա, Պրոկոպենկովո գյուղն է (Կրասնոկուտսկի շրջան), հոսանքին ներքև՝ 1,5 կմ հեռավորության վրա՝ Վեսյոլոե գյուղը։ Գետի վրա կան մի քանի խոշոր ամբարտակներ։ Մոտակայքով է անցնում Т-2106 մայրուղին։


== Պատմություն ==
Գյուղը հիմնադրվել է 1709 թվականին։


== Սոցիալական ոլորտի օբյեկտներ ==
Դպրոց։
Ֆելդշեր-մանկաբարձական կայան։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բաղանիս (գետ)

Անվան այլ կիրառումների համար տե՛ս՝ Բաղանիս (այլ կիրառումներ)Բաղանիս, գետ Տավուշի մարզում, Ջողազ գետի ձախ վտակը։ Սկիզբ է առնում Ոսկեպարի լեռների հարավային լանջերից։ Երկարությունը 14 կմ է։


== Ծանոթագրություններ ==
Քանդակագործության Ազգային պարկ-թանգարան

Քանդակագործության Ազգային պարկ-թանգարան, որը գտնվում է Հայաստանի Հանրապետության Գյումրի քաղաքում, տարածքը կազմում է 44.35 կմ2։ Հիմնադրվել է 2013 թվականին Գյումրու «Մշակութային Էքսպերիմենտալ Կենտրոն» ՀԿ նախաձեռնությամբ և ՀՀ մշակույթի նախարարության, Գյումրու քաղաքապետարանի աջակցությամբ։


== Կառուցվածք ==
Քանդակագործության Ազգային պարկ-թանգարանը ունի մեկ՝ Ժամանակների համերաշխության մշակութային համալիր կամ Մայր Հայաստան հուշահամալիրի տարածք՝ հատկացված է Կումայրի պատմամշակութային արգելոց թանգարանի Քանդակագործության Ազգային պարկ-թանգարան մասնաճյուղին և քանդակների հինգ պուրակներ․ Պարկային քանդակների պուրակ, Հայկական ազատամարտի ու ֆիդայական շարժման պուրակ (վերջին երկուսը Հաղթանակի զբոսայգու հատված-համայնքային սեփականություններն են), Հայ մտավորականների պուրակ, որը դրամատիկական թատրոնի մերձակա հրապարակ-համայնքային սեփականությունն է և Նանե հոթել քանդակների պուրակը՝ մասնավոր սեփականություն։


== Ծանոթագրություններ ==
Զացարնոե

Զացարնոե (ուկրաիներեն՝ Зацарне), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Զացարնոե գյուղում բնակվում էր 5 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սապունովո

Սապունովո (ռուս.՝ Сапуново), գյուղ Ռուսաստանի Վլադիմիրի մարզի Գորոխովեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երևան քարտ

«Երևան քարտ», զբոսաշրջական ծրագիր, էլեկտրոնային միասնական փաթեթ, նախատեսված Հայաստանի մայրաքաղաք Երևան այցելած զբոսաշրջիկների համար։ Հնարավորություն է ընձեռում անվճար մուտք գործել Երևան քաղաքում տեղակայված թանգարաններ, ժամանցային վայրեր, մասնակցել էքսկուրսիաների, ինչպես նաև անվճար օգտվել քաղաքային տրանսպորտից։ Համագործակցում է Երևանի քաղաքապետարանի, ՀՀ մշակույթի նախարարության և այլ կառույցների հետ՝ նպատակաուղղվելով տեղեկատվական տեխնոլոգիաների կիրառմամբ զարգացնելու քաղաքային և մշակութային զբոսաշրջությունը։
Ծրագրի պաշտոնական մեկնարկը տրվել է 2017 թվականի հունիսի 30-ին։


== Քարտի տեսակներ ==
Ներկայումս ծրագիրը մշակել է չորս տեսակի քարտ.


== Տես նաև ==
Զբոսաշրջությունը Հայաստանում
Տրանսպորտը Հայաստանում


== Ծանոթագրություններ ==


== Արտաքին հղումներ ==
Պաշտոնական կայք
«Երևան քարտը» հնարավորություն կտա շահավետ պայմաններով կազմակերպել շրջագայությունը մայրաքաղաքում (տեսանյութ)
Մարֆա Տիմչենկո

Մարֆա Կսենոֆոնտովնա Տիմչենկո (ուկրաիներեն՝ Ма́рфа Ксенофо́нтівна Ти́мченко, մարտի 25, 1922(1922-03-25), Պետրիկովկա (քաղաքատիպ ավան, Ուկրաինա), Նովոմոսկովյան ուեզդ, Եկատերինոսլավի նահանգ, Ուկրաինական ԽՍՀ - մարտի 26, 2009(2009-03-26), Կիև, Ուկրաինա), ժողովրդական դեկորատիվ-կիրառական արվեստի ուկրաինացի, խորհրդային վարպետ, ԽՍՀՄ նկարիչների միության անդամ, ՈւԽՍՀ ժողովրդական նկարիչ  (1977 թ.): Տարաս Շևչենկոյի (2000 թ.)  և  Եկատերինա Բիլոկուրի (1990 թ.) անվան  Ուկրաինայի ազգային մրցանակների դափնեկիր։


== Կենսագրություն ==
1936-1938 թվականներին սովորել է  դեկորատիվ նկարչության Պետրիկովի դպրոցում Տատյանա Պատայի մոտ, 1938-1941 թվականներին, ժողովրդական ստեղծագործության վարպետների Կիևի դպրոցում (1940 թվականից Կիևի գեղարվեստա-արդյունաբերական ուսումնարան)։
1954 թվականից  աշխատել է Կիևի փորձարարական կերամիկա-գեղարվեստական գործարանում որպես ավագ նկարիչ (նախկինում՝ Կիևի  ճենապակու գործարան)։


== Ստեղծագործություն ==
Կանգնած է եղել ճենապակե արտադրանքի ուկրաինական ոճով նկարազարդման արվեստի ստեղծման ակունքներում։ Ստեղծագործական կյանքի ավելի քան 30 տարիներն անցկացրել է Ուկրաինայի ճենապակու գործարաններում, իր բազմաթիվ ստեղծագործություններում ցուցադրել է նյութի գերազանց զգացողությունը, նրա առանձնահատկությունները, դրսևորելով  զարդաքանդակային գեղազարդման միջոցով արտադրանքի ձևը ընդգծելու հմտություններ։ Պետրիկովյան նկարազարդման վարպետ էր։ Զբաղվել է ճենապակու արտադրանքի ժողովրդական ավանդույթներով նկարազարդումներով կիրառելով  ճենապակու վրա նախշազարդման ենթաջնարակման և հետջնարակման տեխնիկան։ Պլակատների, գրքային  գծանկարչության, փայտի նկարազարդման աշխատանքների հեղինակ է։ Նրան են պատկանում նաև  թղթի և ստվարաթղթի վրա կատարված նլարազարդումներ («У морі» (1963), «Сині птахи» (1966), «Курінь» (1970), «Ведмежа сім’я» (1972- 73), «Дощ у Седневі» (1975)):
Աշխատել է նաև մեծածավալ դեկորատիվ նկարազարդումների բնագավառում (Կիևի Կրասնոարմեյսկի փողոցի վրա գտնվող  «Կազկա» խանութի գեղարվեստական ձևավորումը) (1979 թ.), ինչպես նաև Բելայա ցերկով քաղաքի կենտրոնական մանկական գրադարանի ձևավորումը (Լևանովսկու փող.  55) 1983 թվականին, Օ. Ի. Սկիցյուկի և Ի. Ս. Սկիցյուկի համահեղինակությամբ)։
Տիմչենկոյի ստեղծագործությունները ցուցադրվում էին հանրապետական, համամիութենական և միջազգային ցուցահանդեսներում։ Ստեղծագործությունները պահպանվում են Ուկրաինական դեկորատիվ արվեստի պետական թանգարան, Ուկրաինայի այլ թանգարաններում և արտասահմանյան մասնավոր հավաքածուներում։ Նկարչուհու աշխատանքներից են Մաո Ցզեդունի, Ռիչարդ Նիքսոնի, Իոսիպ Տիտոյի, Լեոնիդ Բրեժնևի, Ալեքսեյ Կոսիգինի և Վլադիմիր Շչերբիցկու համար նվեր սկահակների նկարազարդումները։


== Ընտրյալ գործեր ==
Սկահակներ
«Հոբելյանական սկահակներ» (1962 թ.)
«І вітряки на полі… І долом геть собі село» (1964 թ.)
«Коло млину, коло броду» (1972 թ.)
Դեկորատիվ սկուտեղ  «Հարստություն» (1970 թ.)
«Գորոբինա» (1987 թ.)
«Ранок на селі» (1989- 1990 թթ.)
«Գյուղ» (1989 թ.)


== Պարգևներ ==
«Պատվո նշան» շքանշան
ՈւԽՍՀ Ժողովրդական նկարիչ (1977 թ.)
Եկատերինա Բիլոկուրի անվան մրցանակ, ավանդական ժողովրդական արվեստի բացառիկ ստեղծագործությունների համար (1990 թ.)
Տարաս Շևչենկոյի անվան Ուկրաինայի ազգային մրցանակ (2000 թ.)


== Ծանոթագրություններ ==


== Արտաքին հղումներ ==
Марфа Тимченко.
Тимченко Марфа Ксенофонтівна.
Марфа Тимченко. Альбом. 1974.
Կալմու

Կալմու (էստ․՝ Kalmu), գյուղ Էստոնիայի Սաարեմաա նահանգի Կիհելկոննա շրջանում։
2011 թվականի տվյալներով գյուղում բնակվում էր 8 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ալագիր

Ալագիր (օսերեն՝ Алагир), քաղաք Ռուսաստանում, Հյուսիսային Օսիայի Ալագիրի շրջանի վարչական կենտրոնն է։ Տեղակայված է Արդոն գետի ափին, Վլադիկավկազից 54 կմ դեպի արևելք հեռավորությամբ։ Քաղաքն ունի 19 442 բնակիչ, ազգային կազմը․ օսեր՝ 91,07%, ռուսներ՝ 6,19%, այլ ազգեր՝ 2,74%։
Քաղաքի անվանումը առաջացել է օսերեն «Уæллаг Ир» (ուըլլագ իր) բառերից (уæллаг "վերին", Ир - օսեր)։


== Ալագիրի հայտնի բնակիչներ ==
Ասլան Դուդիև (ծնվ. 1990) - ռուս ֆուտբոլիստ։
Թամերլան Չելոխսաև (1961-1993) - Աբխազ ազատամարտիկ, պատերազմի հերոս։ Վրաց-աբխազական 1992-1993 թթ. պատերազմի մասնակից։
Իգոր Կուպեև (ծնվ. 1974) - ռուս ազատ ոճի ըմբշամարտիկ, Ռուսաստանի կրկնակի չեմպիոն (1994, 2001), Աշխարհի գավաթի մրցանակակիր (1996), Ասիայի կրկնակի չեմպիոն (1999, 2000), միջազգային կարգի սպորտի վարպետ։
Հասան Զանգիև (1954-2000) - խորհրդային ազատ ոճի ըմբշամարտիկ, 1979 թ. Աշխարհի գավաթի մրցանակակիր, միջազգային կարգի սպորտի վարպետ։
Մախար Վազիև (ծնվ. 1961) - բալետի արտիստ, Միլանի Լա Սկալա թատրոնի գլխավոր բալետմեյստեր։ Ռուսաստանի պատվավոր արտիստ (2002)։
Մաքսիմ Ցագառաև (1916 - 1990) - օս գրող։
Սավելի Ագուզարով (ծնվ. 1946) - Ռուսաստանի պատվավոր մարզիչ, ազատ ոճի ըմբշամարտի վարպետ։
Սաֆոն Ուռումով (1872-1922) - Առաջին աշխարհամարտի հերոս։
Սերգեյ Մենյայլո (ծնվ. 1960) - ՌԴ Ռազմական նավատորմի նախկին գլխավոր հրամանատար։ Փոխ-ծովակալ։
Սոսլան Տոմաև (ծնվ. 1979) - ուս ազատ ոճի ըմբշամարտիկ, Ռուսաստանի չեմպիոն (2001)։
Ստանիսլավ Չերչեսով (ծնվ. 1963)  - ռուս ֆուտբոլային մարզիչ, նախկինում՝ խորհրդային և ռուս ֆուտբոլիստ, դարպասապահ։ ԽՍՀՄ սպորտի պատվավոր վարպետ։
Ֆատիմա Բութաևա (1907-1992) - խորհրդային ֆիզիկոս. Ստալինյան մրցանակի դափնեկիր (1951)։


== Արտաքին հղումներ ==
Ալագիռի տեղեկատվական կայք Archived 2013-03-31 at the Wayback Machine.
Ալագիռը Հյուսիսային Օսիայի տեղեկատվական կայքում Archived 2008-04-04 at the Wayback Machine.
Ալագիռը «Мой город» (Իմ քաղաքը) հանրագիտարանում


== Ծանոթագրություններ ==
Ամստերդամ (այլ կիրառումներ)

Ամստերդամ, կարող է վերաբերել՝

Ամստերդամ - Նիդերլանդների մայրաքաղաքն ու խոշորագույն քաղաքը
Ամստերդամ - կղզի Խաղաղ օվկիանոսում, որ մտնում է Ֆրանսիայի հյուսիսային և անտարկտիկական տարածքի մեջ
Ամստերդամ - համայնք Նիդերլանդների Հյուսիսային Հոլանդիա մարզում
Բիշոլց

Բիշոլց (ֆր.՝ Bischholtz), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2009 թվականի դրությամբ կազմում է 276 մարդ, բնակչության խտությունը` 115.48 մարդ/կմ²։ Բնակավայրը զբաղեցնում է 2.39 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 38 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 178 աշխատունակ (15-64 տարեկան) բնակիչ, որոնցից ակտիվ էին 149-ը, իսկ ոչ ակտիվները` 29։ Ակտիվության ցուցանիշը կազմում է 83,7 %։ 149 աշխատունակ մարդկանցից աշխատել է 140 անձ (84 տղամարդ և 56 կին)։ Գործազուրկ են եղել 9 անձ (2 տղամարդ և 7 կին)։ 29 անաշխատունակներից 9-ը եղել են աշակերտներ կամ ուսանողներ, 10-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
JoWooD Entertainment

JoWooD Entertainment, ավստրալիական ընկերություն, որը զբաղվում է համակարգչային խաղերի մշակմամբ և հրապարակմամբ։ Հիմնադրվել է 1995 թվականին։ Ընկերությունը հայտնիություն է ձեռք բերել 1998 թվականին թողարկված Industry Giant խաղի շնորհիվ։ Տևական ժամանակ ընկերությունը համարվել է Արևմտյան Եվրոպայի առաջատարը։ 2011 թվականին ընկերությունը հայտարարեց սնանկացման մասին։


== Պատմություն ==
2003 թվականի օգոստոսի 14-ին մտավոր սեփականության աճուրդի ժամանակ JoWooD Productions ընկերությունը 90 հազար դոլարով գնեց Jacked բրենդը։
2011 թվականի հունվարի 7-ին JoWood ընկերությունը հայտարարեց սնանկացման մասին և սկսեց վերակազմավորման գործընթացը, սակայն ներդրողների հետ չկարողանալով համաձայնության գալ, ընկերության ստիպված էր փակվել։ 2011 թվականի հուլիսին JoWooD Entertainment-ի ակտիվները՝ այդ թվում նաև Quantic Lab-ը, գնվեց Nordic Games-ի կողմից, իսկ ընկերությունը պաշտոնապես փակվեց։


== Խաղերի ցանկ ==
Industry Giant (1998)
Industry Giant II (2002)
Industry Giant 2: 1980—2020
Industry Giant 2 Gold
Railroad Pioneer (2003)
Neighbours from Hell (2003)
Neighbours from Hell 2: On Vacation (2004)


== Ծանոթագրություններ ==


== Արտաքին հղումներ ==
{{{1}}} JoWooD Entertainment. պաշտոնական կայք
Բերում

Բերում (նորվ.՝ Bærum), կոմունա Նորվեգիայի Ակերսհուս ֆյուլքեյում։ Կոմունայի վարչական կենտրոնը Սանվիկա քաղաքն է։ Պաշտոնական լեզուն բուկմոլն է։ Զբաղեցնում է 192.32 կմ² տարածք։
Բերում կոմունան կազմավորվել է 1838 թվականի հունվարի 1-ին Օսլոյի արևմտյան կողմում։ Այստեղ է գտնվում Ֆրիտյոֆ Նանսենի առանձնատունը, որը համարվում է կոմունայի տեսարժան վայրերից մեկը։ Անվանումը թարգմանաբար նշանակում է լեռ։
Շրջանը եղել է մարդկային գործունեության վայր դեռևս նախնադարից։ Այստեղ հայտնաբերվել են նախնադարյան կենցաղային գործիքներ։ Այն մեծ դերակատարում է ունեցել տարածաշրջանի քաղաքական, սոցիալ-տնտեսական կյանքում։ 17-րդ դարում Բերումում հայտնաբերվեց երկաթի հանքաքար, ինչը զգալիորեն նպաստեց տնտեսության առաջընթացին։
Բերումը աշխարհագրորեն գտնվում է բարենպաստ տարածաշրջանում։ Ունի ելք դեպի ծով։ Բազմաթիվ ֆյորդերը, որոնց ափերը կազմված են բարձր ժայռերից, նպաստում են ծովից փչող քամիները կանխարգելելուն։
Հարուստ է ֆաունայով և ֆլորայով։ Կոմունայի զգալի մասը պատված է կեչու և սոճու անտառներով, որտեղ ապրում են բազմաթիվ կենդանատեսակներ։


== Բերումի զինանշանը ==
Բերում կոմունայի զինանշանը հաստատվել է 1976 թվականի հունվարի 9-ին և իրենից ներկայացնում է կանաչ գույնի վահան, ներքևի մասը կլոր, որի վրա պատկերված է աղյուսի թրծման մոխրագույն վառարան։ Աղյուսի արտադրությունը մինչև 1800-ական թվականները եղել է տվյալ տարածաշրջանի տնտեսության հիմնական ուղղությունը։


== Բնակչություն ==
Համաձայն 2010 թվականի մարդահամարի տվյալների՝ Բերում կոմունայում բնակվում է 113,659 մարդ։ Կոմունայի բնակչության քանակը վերջին 60 տարում եռակի աճ է գրանցել։


== Պատկերասրահ ==

		
		
		


== Աղբյուրներ ==
Store norske leksikon. (նորվեգերեն)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2007-09-30 at the Wayback Machine. (նորվեգերեն)


== Ծանոթագրություններ ==
Ռասոխա Օնա

Ռասոխա Օնա  (ռուս.՝ Рассоха-Она), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Մեծ Լոպտյուգա գետի աջ ափին՝ 78 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000045999
Հիդրոլոգիական ուսումնասիրությունների կոդը -  103004599
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ականատեսի ջրաղաց

Ականատեսի ջրաղաց, գույություն չունեցող ջրաղաց Հայաստանի Արագածոտնի մարզում, Սաղմոսավանքի մոտ։ Եղել է Սաղմոսավանքի սեփականությունը։ Հիշատակվում է Ղևոնդ Ալիշանի «Այրարատում»։


== Ծանոթագրություններ ==
Նովոսելիցա (այլ կիրառումներ)

Նովոսելիցա, կարող է վերաբերել՝

Նովոսելիցա - գյուղ, Ուկրաինայի Անդրկարպատյան մարզի Մեժգորեի շրջանում
Նովոսելիցա - գյուղ, Ուկրաինայի Անդրկարպատյան մարզի Մուկաչևոյի շրջանում
Նովոսելիցա - գյուղ, Ուկրաինայի Անդրկարպատյան մարզի Պերոչինի շրջանում
Նովոսելիցա - գյուղ, Ուկրաինայի Անդրկարպատյան մարզի Վինոգրադովի շրջանում
Նովոսելիցա - գյուղ, Ուկրաինայի Անդրկարպատյան մարզի Տյաչևի շրջանում
Նովոսելիցա - գյուղ, Ուկրաինայի Ժիտոմիրի մարզի Ժիտոմիրի շրջանում
Նովոսելիցա - գյուղ, Ուկրաինայի Ժիտոմիրի մարզի Մալինի շրջանում
Նովոսելիցա - գյուղ, Ուկրաինայի Ժիտոմիրի մարզի Պոպելնյանսկի շրջանում
Նովոսելիցա - գյուղ, Ուկրաինայի Խմելնիցկիի մարզի Պոլոննոեի շրջանում
Նովոսելիցա - գյուղ, Ուկրաինայի Խմելնիցկիի մարզի Ստարոկոնստանտինովի շրջանում
Նովոսելիցա - գյուղ, Ուկրաինայի Կիրովոգրադի մարզի Ուլյանովսկի շրջանում
Նովոսելիցա - գյուղ, Ուկրաինայի Չեռնովցիի մարզի Կելմենցիի շրջանում
Նովոսելիցա - գյուղ, Ուկրաինայի Պոլտավայի մարզի Միրգորոդի շրջանում
Նովոսելիցա - գյուղ, Ուկրաինայի Պոլտավայի մարզի Միրգորոդի շրջանում
Նովոսելիցա - գյուղ, Ուկրաինայի Սումիի մարզի Կրոլևեցի շրջանում
Նովոսելիցա - գյուղ, Ուկրաինայի Սումիի մարզի Սումիի շրջանում
Նովոսելիցա - գյուղ, Ուկրաինայի Վիննիցայի մարզի Ժմերինկայի շրջանում
Նովոսելիցա - գյուղ, Ուկրաինայի Վիննիցայի մարզի Լիտինկայի շրջանում
Նովոսելիցա - քաղաք, Ուկրաինայի Չեռնովցիի մարզի Նովոսելիցայի շրջանում
(9338) 1991 FL4

(9338) 1991 FL4, աստերոիդ աստերոիդների հիմնական գոտում։ Հայտնաբերվել է 1991 թվականի մարտի 25-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 3,118554 ա. մ., առավելագույնը մոտենում է 2,4995 ա. մ. հեռավորության վրա և հեռանում 3,7376 ա. մ.։ Արեգակի շուրջ մեկ ամբողջական պտույտ է կատարում 2011,54 երկրային օրվա ընթացքում, իր ուղեծրով շարժվելով միջինում 0,178968 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,75° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9338) 1991 FL4 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հարելբեկե

Հարելբեկե (հոլ.՝ , ֆր.՝ Harelbeke), քաղաք և մունիցիպալիտետ Բելգիայում, Ֆլանդրիայի Արևմտյան Ֆլանդրիա նահանգում։ Տեղակայված է Բելգիայի հյուսիս-արևմուտքում, նահանգի հարավարևելյան մասում,  Լիս գետի ափին։
Քաղաքը երկրի մայրաքաղաք Բրյուսելից գտնվում է 73 կմ հեռավորության վրա, Անտվերպենից՝ 88 կմ հեռավորության վրա, Գենտից՝ 37 կմ և Լիեժից՝ 161 կմ հեռավորության վրա։
Բնակչությունը կազմում է 26․957 մարդ (2012)։
Հարելբեկեն կազմված է երեք մասից՝ կենտրոն, որը գտնվում է Լիս գետի աջ ափին, Բավիկխովա  (Bavikhove) և Հուլստա (Hulste)։


== Սպորտ ==
1958 թվականից սկսած անցկացվել է դասական մեկօրյա հեծանվավազք Հարելբեկե-Անտվերպեն-Հարելբեկե երթուղով, որը կոչվում է Գրան-պրի E3 Հարելբեկե։ Առաջին տարիների ընթացքում հեռավորության երկարությունը կազմում էր մի փոքր ավելի, քան 203 կիլոմետր, 1980-ական թվականներին այն աճեց մինչև 236 կմ, իսկ 2007-ից՝ կրկին 203 կիլոմետր։ Ներկայիս երթուղին անցնում Հարելբեկեից դեպի Արևելյան Ֆլանդրիա և՝ հակառակը։ E3 Հարելբեկեն ավանդաբար բացում է ֆլամանդական դասականների շաբաթը, այդ թվում` Գենտ-Վեվելգեմը, Ֆլեշ Բրաբանսոնը, Դե Պաննեյի երեք օրերը և առավել հեղինակավոր Ֆլանդրիայի շրջագայությունը։ 2012 թվականին մրցավազքը ներառվել է էլիտար UCI World Tour-ում։


== Տեսարժան վայրեր ==
Սուրբ Սալվատորի կաթոլիկ եկեղեցին (18-րդ դար)
Սուրբ Մարգարեթ եկեղեցին
Հին երկաթուղային կայարանի շենքը
Անգլիայի ռազմական գերեզմանոց
Պետեր Բենուայի թանգարանը և տունը, որտեղ նա ծնվել է
Ծխախոտային խողովակների և ծխախոտի թանգարան


== Հայտնի բնիկներ ==
Պետեր Բենուա (1834—1901) - ֆլամանդացի կոմպոզիտոր


== Գործընկեր քաղաքներ ==
 Էէնխանա, Նամիբիա
		
		
		


== Ծանոթագրություններ ==


== Արտաքին հղումներ ==
Հարելբեկե
Հարելբեկե քաղաքի քարտեզը Archived 2013-09-27 at the Wayback Machine.
Ժողովածու (548)

Ժողովածու (548), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 548 թվի տակ։ Ձեռագիրը գրվել է 1813 թվականին Անտոն բժիշկ գրիչի կողմից։Գրված է թղթի վրա, որը ունի 17․5x10․8 չափս։ Ձեռագիրը կազմված է 139 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ։ Հիշատակարաններ՝ գրչի 122բ։


== Բովանդակություն ==
Ախտարք։
Վիճակացոյց։
Կերպ թանաք պատրաստելւոյ։
Բժշկարան։ (Դեղագրեր՝ մալհամ, մաճուն, հապ և այլն)։


== Ծանոթագրություններ ==
Պերեկոպ (այլ կիրառումներ)

Պերեկոպ, կարող է վերաբերել՝

Պերեկոպ - գյուղ, Ուկրաինայի Խարկովի մարզի Վալկիի շրջանում
Պերեկոպ - գյուղ, Ուկրաինայի Ղրիմի Ինքնավար Հանրապետության Արմյանսկի քաղաքային խորհրդում
Լսիր ինձ. չպատմված պատմություններ ատելությունից անդին

Լսիր ինձ. չպատմված պատմություններ ատելությունից անդին, հայկական վավերագրական ֆիլմ, որը պատմում է Հայաստանում ԼԳԲՏ համայնքի մասին։ Lույս է տեսել 2016 թվականի հոկտեմբերին։


== Սյուժեն ==
Ֆիլմը պատմում է Հայաստանի ԼԳԲՏ համայքնի 10 ներկայացուցիչների մասին, որոնք համաձայնեցին խոսել տեսախցիկի առջև։ Նրանք պատմում են իրենց մանկության, ինքնության, ինքնաճանաչման, ընտանիքի հետ հարաբերությունների մասին, լսելի դարձնելով իրենց ձայնը։
2012 թվականին Երևանում DIY փաբի պայթյունից և բազմազանության երթի վրա հարձակումից հետո Հայաստանում ԼԳԲՏ համայնքի մասին քննարկումները մեծ թափ են ստացել և շարունակվում են մինչև այսօր։ Ինչպես նշված է ֆիլմի նկարագրության մեջ, «ԼԳԲՏ համայնքի դեմ ուղղված քննադատական ու ագրեսիվ խոսակցությունները շաղախեց ԼԳԲՏ մարդկանց դեմքերը, արգելափակեց հնարավորությունը հասկանալու, թե ովքեր են այդ մարդիկ, որոնց թշնամի են համարում ու որոնց նկատմամբ ծայրաստիճան ատելությամբ են լցված»։


== Տես նաև ==
ԼԳԲՏ իրավունքները Հայաստանում


== Ծանոթագրություններ ==
Ռուդնյայի շրջան (Վոլգոգրադի մարզ)

Անվան այլ կիրառումների համար տե՛ս՝ Ռուդնյանսկի շրջան (այլ կիրառումներ)Ռուդնյայի շրջան (ռուս.՝ Руднянский муниципальный район), մունիցիպալ շրջան Ռուսաստանի Դաշնության Վոլգոգրադի մարզում։
Ստեղծվել է 1929 թվականին։ Վարչական կենտրոնը՝ Ռուդնյա։


== Աշխարհագրություն ==
Շրջանի տարածքի մակերեսը կազմում է 1890 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 17189 մարդ։ Բնակչության խտությունը կազմում էր 9,09 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Վիլգա (Շարանտի գավառ)

Վիլգա (ֆր.՝ Villegats), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 244 մարդ, բնակչության խտությունը` 31.65 մարդ/կմ²։ Բնակավայրը զբաղեցնում է 7.71 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ հարավ-արևմուտք, Պուատիե քաղաքից` 70 կմ հարավ, Անգուլեմ քաղաքից` 39 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 141 աշխատունակ (15-64 տարեկան) բնակիչ, որոնցից ակտիվ էին 101-ը, իսկ ոչ ակտիվները` 40։ Ակտիվության ցուցանիշը կազմում է 71,6 %։ 101 աշխատունակ մարդկանցից աշխատել է 90 անձ (48 տղամարդ և 42 կին)։ Գործազուրկ են եղել 11 անձ (4 տղամարդ և 7 կին)։ 40 անաշխատունակներից 4-ը եղել են աշակերտներ կամ ուսանողներ, 33-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բլրի արքան

«Բլրի արքան» (անգլ.՝ King of the Hill), ամերիկյան անիմացիոն սիթքոմ, ստեղծված Մայք Ջադջի և Գրեգ Դենիելսի կողմից։ Հեռարձակվել է 1997 թվականի հունվարի 12-ից մինչև 2010 թվականի մայիսի 6-ը՝ ունենալով 13 եթերաշրջան։ Միացյալ Նահանգների հեռուստածածկույթում ցուցադրվել է «Fox» հեռուստաալիքով։
Մուլտսերիալի գործողությունները տեղի են ունենում Առլեն կոչվող գեղարվեստական բնակավայրում՝ կենտրոնանալով տեխասցի միջնախավի ներկայացուցիչ Հենք Հիլի և նրա ընտանիքի անդամների ամենօրյա կյանքի վրա։
Մուլտսերիալի գաղափարը Ջադջի և Դենիելսի առաջացավ «MTV»-ի եթերում «Բիվիս և Բատհեդ» մուլտսերիալի հեռարձակման ավարտից հետո։ «Բլրի արքան» իր հեռուստատեսային դեպյուտը կատարեց «Fox»-ի եթերում՝ 1997 թվականի հունվարի 12-ին, արագորեն վերածվելով հիթային հեռուստաշոուի։ Ներկայումս համարվում է «Fox»-ի եթերում հեռարձակված երրորդ ամենաերկար մուլտսերիալը՝ «Սիմփսոններից» և «Գրիֆինների ընտանիքից» հետո։ 2007 թվականին ընդգրկվել է «Թայմ» ամսագրի «Բոլոր ժամանակների 100 լավագույն հեռուստաշոուների» ցանկում։
Առաջադրվել է 7 Էմմի մրցանակի, շահելով 2-ը։


== Հնչյունավորում ==


=== Գլխավոր ===
Մայք Ջաջ - Հենք Հիլ
Քեթի Նաջիմի - Փեգի Հիլ
Պամելա Էդլոն - Բոբի Հիլ
Ջոնի Հարդվիք - Դեյլ Գրիբլ
Սթիվեն Ռութ - Բիլ Դոուտրիվ
Բրիտանի Մերֆի - Լուեն Պլատեր
Թոբի Հասս - Քոթոն Հիլ
Վիկտոր Աարոն (1-ին եթերաշրջան), 	Ջոնաթան Ջոսս - Ջոն Ռեդկորն


== Ծանոթագրություններ ==


== Արտաքին հղումներ ==
Էջը TV.com կայքում Archived 2015-04-28 at the Wayback Machine. (անգլ.)
Լա Պալյու սյուր Վերդոն

Լա Պալյու սյուր Վերդոն (ֆր.՝ La Palud-sur-Verdon, օքս.՝ La Palú de Verdon), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Մուտե Սենտ Մարի կանտոնի կազմի մեջ։ Համայնքի շրջանը՝ Դին լե Բեն։
Համայնքի INSEE կոդ՝ 04144։


== Բնակչություն ==
Համայնքի բնակչությունը 2008 թվականին կազմում էր 303 մարդ։


== Տնտեսություն ==
2007 թվականի տվյալներով 222 աշխատունակ տարիքի մարդկանցից (15-64 տարեկան) 161-ը տնտեսապես ակտիվ էին, 61-ը անգործ (ակտիվության ցուցանիշը 72,5 %, 1999 թվականին եղել է՝ 74,3 %)։ 161 աշխատունակ բնակիչներից 120-ը աշխատում էին (76 տղամարդ և 44 կին), անաշխատանք էին 41-ը (16 տղամարդ և 25 կին)։ 61 անգործ մարդկանցից 18-ը աշակերտներ կամ ուսանողներ են, 12-ը թոշակառու, 31-ը չէին աշխատում այլ պատճառներով։


== Տեսարժան վայրեր ==
լա Պալյու դղյակ՝ պատմական հուշարձան
Նոտր Դամ դը Վովեր ծխական եկեղեցի
Սեն Պոն եկեղեցի (XVIII դար)
Սեն Պիեր ժամատուն
Նոտր Դամ դը լա Բոմ ժամատուն, որը գտնվում է քարանձավի մեջ (XVI դար)


== Պատկերասրահ ==

		
		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Լա Պալյու սյուր Վերդոն» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-18 
«Լա Պալյու սյուր Վերդոն» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-12
Ռաբաթ (Երզնկայի գավառ)

Ռաբաթ, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկա քաղաքից 48 կմ հարավ-արևելք, Բոլոմեր գյուղաքաղաքից 5 կմ հարավ-արևելք, գետափի վրա։
Մտնում էր Բոլոմեր գյուղախմբի մեջ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մարգարետ Էշթոն

Մարգարեթ Էշթոն (անգլ.՝ Margaret Ashton, հունվարի 19, 1856(1856-01-19), Withington, Մանչեսթեր, Միացյալ Թագավորություն - հոկտեմբերի 15, 1937(1937-10-15), Didsbury, Մանչեսթեր, Լանկաշիր, Անգլիա, Միացյալ Թագավորություն), անգլիացի սուֆրաժիստ, տեղական քաղաքական գործիչ, պացիֆիստ և բարերար, Մանչեսթերի քաղաքային խորհրդի առաջին կին ղեկավարը։


== Գործունեություն ==
Մարգարետ Էշթոնն առաջին կինն է, որ մասնակցել է Մանչեսթրի քաղաքային խորհրդի ընտրություններին և 1908 թվականին դարձել է Մանչեսթերի առաջին կին քաղաքապետը, երբ ընտրվել է Մանչեսթեր Ուիթինգթոն ընտրատարածքից։

Որպես Մանչեսթերի հանրային առողջության կոմիտեի անդամ և մայրության ու երեխայի բարեկեցության ենթահանձնաժողովի նախագահ՝ Էշթոնը համայնքի համար հաստատել է մանկական կլինիկաներ և նպաստել նորաթուխ մայրերի և երեխաների համար անվճար կաթի ապահովմանը։ 1914 թվականին դոկտոր Քեթրին Չիշոլմի (1878-1952) հետ հիմնադրել է Մանչեսթերի մանկական հիվանդանոցը (անգլ.՝ Duchess of York Hospital):
1914 թվականին՝ Առաջին համաշխարհային պատերազմը սկսվելուն պես եղել է միջազգայնական փոքրամասնության շարքում, որը պառակտվել է NUWSS-ից (Կանանց սուֆրաժիստական միությունների ազգային միություն) և սուֆրաժիստական շարժումից։ Էշթոնը «Սուրբծննդյան բաց նամակ» (անգլ.՝ Open Christmas Letter) խաղաղության կոչի ստորագրողներից է՝ ուղղված «Գերմանիայի և Ավստրիայի կանանց», որը տպագրվել է 1915 թվականի հունվարին Jus Suffragii ամսագրում։ Էշթոնը նախաձեռնել է Խաղաղության և ազատության կանանց միջազգային լիգայի Մանչեսթերյան մասնաճյուղը։


== Հիշատակ ==
1938 թվականին Էշթոնի ընկերներն ու համախոհները ձևավորեցին հիշատակի կոմիտե, որը ֆինանսավորում է երկու նախաձեռնություն՝

Մանչեսթրի քաղաքային խորհրդի կազմում տեղ, որը կարող է զբաղեցնել կին քաղաքապետը կամ այլ հյուրեր։ Վերոհիշյալ տեղի հակառակ կողմում սեղան է, որի վրա զետեղված են Էշթոնի ձեռքբերումները։
Տարեկան երկու անգամ հիշատակի դասախոսությունների շարք, որը կազմակեպում է Մանչեսթերի Վիկտորիայի համալսարանը։ Առաջին դասախոսությունը կարդացել է Ուեսթֆիլդ քոլեջի տնօրեն բարոնուհի Մերի Սթոքսը 1941 թվականի մարտի 20-ին։1982 թվականին Հարփերհեյի Աղջիկների ավագ դպրոցը վերաբացվել է որպես Մարգարետ Էշթոնի վեցերորդ կարգի քոլեջ։
Էշթոնի անունն ու նկարը (կանանց ընտրական իրավունքների համար պայքարող մյուս 58 կանանց հետ միասին) զետեղված է Լոնդոնի խորհրդարանի հրապարակում 2018 թվականին բացված Միլլիսենթ Ֆոսեթի հուշարձանի պատվանդանի վրա։
Մարգարետ Էշթոնը այն 6 կանանցից մեկն է, որի անունը ներառված է Մանչեստրում հասարակական արձանի առաջադրման ցուցակում։ Հանրային քվեարկությամբ ընտրված հաղթողը կհայտարարվի 2019 թվականին։


== Ծանոթագրություններ ==


== Լրացուցիչ գրականություն ==
Bedford Jane (1998)։ «Margaret Ashton: Manchester's "First Lady"»։ Manchester Region History Review 12: 3–17։ ISSN 0952-4320։ Արխիվացված է օրիգինալից 2014-10-22-ին։ Վերցված է 2019-04-04 
Mohr Peter D. (September 2004)։ Ashton, Margaret (1856-1937), local politician and philanthropist։ Oxford Index (Oxford Dictionary of National Biography)։ ISBN 9780198614128։ doi:10.1093/ref:odnb/38511 
«Where I live: Manchester: Who was Margaret Ashton?»։ BBC Manchester։ BBC։ հուլիսի 4, 2006 
«Margaret Ashton (biography)»։ spartacus-educational.com։ Spartacus Educational
Հայկական հարցն ու իր լուծումը

«Հայկական հարցն ու իր լուծումը», հայ բանաստեղծ Հովհաննես Թումանյանի հոդվածներից։


== Պատմություն ==
Հովհաննես Թումանյանի հոդվածներից՝ գրված 1913 թվականին։
Առաջին անգամ տպագրվել է 1913 թվականին Թիֆլիսի «Հորիզոն» օրաթերթի հունվարի 11-ի, 13-ի 16-ի 19-ի համարներում (№№ 7):
Այնուհետև, մի քանի կրճատումներով՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության չորրորդ հատորում (էջ 225-236)։
Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից։


== Ծանոթագրություններ ==
Լյուքսեմբուրգի ֆուտբոլի առաջնություն 1971-1972

Լյուքսեմբուրգի ֆուտբոլի առաջնություն 1971-1972, Լյուքսեմբուրգի 58-րդ ֆուտբոլի առաջնությունը։ Մրցաշարի չեմպիոն է դարձել «Արիս Բոնևուան»։ Մրցաշարին մասնակցել է 12 թիմ։


== Արտաքին հղումներ ==
Վիճակագրությունը RSSSF կայքում
Լոպաշ

Լոպաշ, գյուղ որը գտնվում է Սերբիայի Հանրապետությունում, Տրստենիկ քաղաքում։


== Բնակչություն ==
Ըստ 2002 թվականի մարդահամարի տվյալների գյուղում բնակվում է 800 մարդ։


== Ծանոթագրություններ ==
(4628) Լափլաս

(4628) Լափլաս (անգլ.՝ Laplace), աստերոիդ աստերոիդների հիմնական գոտում։ Հայտնաբերվել է 1986 թվականի սեպտեմբերի 7-ին Էրիկ Էլստի կողմից Սմոլյանում։
Միջին հեռավորությունը Արեգակից կազմում է 2,645094 ա. մ., առավելագույնը մոտենում է 2,3353 ա. մ. հեռավորության վրա և հեռանում 2,9548 ա. մ.։ Արեգակի շուրջ մեկ ամբողջական պտույտ է կատարում 1571,3 երկրային օրվա ընթացքում, իր ուղեծրով շարժվելով միջինում 0,229109 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,79° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4628) Լափլաս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սկուդոյ

Սկուդոյ (ռուս.՝ Скудой), գետ Ռուսաստանում, Սոբոլևսկի շրջանում, Կամչատկայի երկրամասում։ Գետի երկարությունը 38 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19080000212120000030041


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սերիկ Դավթյան

Սերիկ (Սիրուհի) Ստեփանի Դավթյան, (սեպտեմբերի 5 (17), 1893, Դիլիջան, Երևանի նահանգ, Կովկասի փոխարքայություն, Ռուսական կայսրություն - փետրվարի 14, 1978(1978-02-14), Երևան, Հայկական ԽՍՀ, ԽՍՀՄ), հայ խորհրդային արվեստաբան, մանկավարժ, կուսակցական աշխատող։ ՀԽՍՀ մշակույթի վաստակավոր գործիչ (1967 թվական)։


== Կենսագրություն ==
Սովորել է Թիֆլիսի 3-րդ իգական գիմնազիայում, 1922-1923 թվականներին՝ Երևանի համալսարանում։ 1915 թվականից դասավանդել է Դիլիջանի, Բաքվի, Սարատովի և Երևանի դպրոցներում։ Եղել է լուսբաժնի (Դիլիջան և Էջմիածին) և ՀԿ(բ) կ ԿԿ դպրոցական բաժնի վարիչ։ Խմբագրել է «ժողովրդական լուսավորություն» և «Հոկտեմբերիկ» ամսագրերը։ 1958 թվականից աշխատում է ՀԽՍՀ ԳԱ արվեստի ինստիտուտում, զբաղվում հայկական ժողովրդական և դեկորատիվ-կիրառական արվեստի խնդիրներով։ Ինքնագործ խմբերի համար կազմել է «Ասեղնագործության ձեռնարկ» (1956 թ.)։ 1948 թվականից մասնակցել է Երևանի և Մոսկվայի Ժողովրդական ստեղծագործության տների ցուցահանդեսներին։ Ինքնագործ արվեստի համամիութենական փառատոնի դափնեկիր (1967 թ.)։ Հեղինակ է «Հայկական ժանյակ» (1966 թ.), «Հայկական ասեղնագործություն» (1972 թ.) և «Հայկական կարպետ» (1975 թ.) գրքերի։


== Պարգևներ ==
Պարգևատրվել է Աշխատանքային կարմիր դրոշի շքանշանով։


== Ծանոթագրություններ ==
Էռնստ Ռուսկա

Էռնստ Ավգուստ Ֆրիդրիխ Ռուսկա (գերմ.՝ Ernst August Friedrich Ruska, դեկտեմբերի 25, 1906(1906-12-25)[…], Հայդելբերգ, Բադենի Մեծ Դքսություն, Գերմանական կայսրություն - մայիսի 27, 1988(1988-05-27)[…], Արևմտյան Բեռլին), գերմանացի ֆիզիկոս, էլեկտրոնային մանրադիտակի ստեղծողը, աշխատել է Բեռլինի ազատ համալսարանում։ 1986 թվականի Ֆիզիկայի Նոբելյան մրցանակի դափնեկիր։ Մրցանակը կիսվել է Էռնստ Ռուսկայի («էլեկտրոնային մանրադիտակի վրա աշխատանքի համար») և Հենրիխ Ռորերի և Գերդ Բինինգի («Սկանավորող թունելային մանրադիտակի հայտնաբերման համար») միջև։


== Կենսագրություն ==
Դպրոցական տարկներին Էռնստը ստացել է ֆիզիկայի հիմնավոր գիտելիքներ, իր ֆիզիկայի ուսուցիչ Կառլ Ռեյնինգի շնորհիվ։ Նույն դպրոցում Ռուսկայից երկու տարի անց սովորել է մեկ այլ հայտնի ֆիզիկոս Վալտեր Էլզասերը։
Առաջին էլեկտրոնային մանրադիտակի նախատիպը, որը բաղկացած էր երկու հաջորդական տեղադրված մագնիսական ոսպնյակներից, ներկայացվել է Ռուսկայի և Մ. Նոլլի կողմից 1931 թվականի մարտի 9-ին։ 400-անգամյա խոշորացում ունեցող այդ գործիքը զգալիորեն զիջում էր այժմյան օպտիկական մանրադիտակներին, սակայն այն ցույց տվեց մագնիսական ոսպնյակի փոխարեն սոլենոիդի օգտագործման սկզբունքային հնարավորությունը։ 1933 թվականին Ռուսկան կառուցեց էլեկտրոնային մանրադիտակի տարբերակ, որի թողտվությունը թույլ էր տալիս դիտարկել մարմիններ, որոնց չափերը կազմում էին 500 անգստրեմ, որը գերազանցում էր օպտիկական մանրադիտակների հնարավորությունները։
Դոկտորական աշխատության պաշտպանելուց հետո, 1933 թվականին Ռուսկան սկսում է աշխատել հեռուստատեսային ընկերությունում Բեռլինում և զբաղվում է հեռուստատեսային խողովակների արտադրության տեխնոլոգիայի բարելավմամբ։ 1937 թվականին նա աշխատելով Siemens ընկերությունում մասնակցում է աշխարհում առաջին կոմերցիոն էլեկտրոնային մանրադիտակի նախագծմանը։ Այդ գործիքը, ունենալով 100 անգստրեմ թողտվություն առաջին անգամ շուկա է հանվել 1939 թվականին։
1955 թվականին Siemens-ում աշխատանքը թողնելուց հետո Ռուսկան դարձավ Ֆրից Հաբերի ինստիտուտին պատկանող Էլեկտրոնային միկրոսկոպիայի ինստիտուտի տնօրեն, և աշխատել է այս պաշտոնում մինչև 1974 թվականը։ Միաժամանակ նա աշխատում է Բեռլինի տեխնիկական համալսարանու որպես պրոֆեսոր 1957-ից 1974 թվականը։
1960 թվականին նրան շնորհվեց Լասկերի մրցանակ։
1986 թվականին նա դարձավ Ֆիզիկայի Նոբելյան մրցանակի դափնեկիր, կիսելով այն Հենրիխ Ռորերի և Գերդ Բինինգի հետ։
Էռնստ Ռուսկան մահացել է Արևմտյան Բեռլինում 1988 թվականին։
Նրա կնոջ պատվին է անվանվել Մաքս Վոլֆի կողմից հայտնաբերված (1178) Իրմելա աստերոիդը ։


== Ծանոթագրություններ ==


== Արտաքին հղումներ ==
Նոբելյան կոմիտեի կայքում տեղեկություններ (անգլ.)
Դահեկան

Դահեկան, կշռի և ոսկե դրամի միավոր։ Անվանումը ծագում է պարսից Դարեհ I Մեծ թագավորի անունից։ Սկզբում կոչվել է դարեհական, ավելի ուշ կրճատվելով՝ դահեկան կամ դեկան։ 
Դահեկանի կշիռը ծագում է բաբելոնական սիկղից։ Աքեմենյան Պարսկաստանում ոսկե դարիկի միջին մեծությունը եղել է 8,36 գ։ Միջնադարյան Հայաստանում դահեկանը հռոմեական-բյուզանդական լիտրի 1/72 մասն էր։ Դահեկանին համարժեք էր նոմիսմային, իսկ հետագայում արաբական մսխալին և միջին հաշվով 4,45 գ էր։ Դահեկանի միջին մեծությունները տատանվել ևն մոտ 3%-ի սահմաններում։ Դահեկանի արժեքը պատմական տարբեր ժամանակահատվածներում որոշվել է ոսկու և արծաթի որոշակի հարաբերությամբ, այն է՝ 13,3։1, 14։1, 12,5։1, 12։1, 15։1, 13,9։1, 14,4։1։
Բոչկովցի

Բոչկովցի (ուկրաիներեն՝ Бочківці), գյուղ Ուկրաինայի Չեռնովցիի մարզի Խոտինի շրջանում։
2001 թվականի տվյալներով Բոչկովցի գյուղում բնակվում էր 2 004 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պալնիկ Յոլ (Լիժայի վտակ)

Անվան այլ կիրառումների համար տե՛ս՝ Պալնիկ Յոլ (այլ կիրառումներ) Պալնիկ Յոլ (ռուս.՝ Пальник-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լիժա գետի աջ ափին՝ 174 կմ հեռավորության վրա։ Գետի երկարությունը կազմում է 40 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000064853
Կոդը ըստ հիդրոլոգիական հետազոտության (ՌԴ) — 103006485
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Իլպլա

Իլպլա (էստ․՝ Ilpla), գյուղ Էստոնիայի Սաարեմաա նահանգի Պիհտլա շրջանում։
2011 թվականի տվյալներով գյուղում բնակվում էր 61 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էլեանոր Քաթթոն

Էլեանոր Քաթթոն (անգլ.՝ Eleanor Catton, ծնվ. սեպտեմբերի 24, 1985, Լոնդոն, Օնտարիո, Կանադա), նորզելանդացի գրող։ 2013 թվականին «Լուսատու» վեպի համար արժանացել է Բուքերյան մրցանակի։


== Կենսագրություն ==
Էլեանոր Քաթթոնը ծնվել է 1985 թվականի սեպտեմբերի 24-ին Կանադայի Օնտարիո նահանգի Լոնդոն քաղաքում, որտեղ նրա հայրը իր դոկտորական ատենախոսությունն էր պատրաստում Արևմտյան Օնտարիոյի համալսարանում։ Վեց տարեկան հասակում ծնողների հետ վերադառնում է Նոր Զելանդիա և բնակություն հաստատում Քրայստչերչ քաղաքում։ Էլեանոր Քաթթոնը սովորել է Բերնսայդի ավագ դպրոցում (Burnside High School), այնուհետև անգլերեն լեզու ուսումնասիրել Քենթերբերիի համալսարանում (University of Canterbury)։ Վելինգտոնի Վիկտորիա համալսարանում (Victoria University of Wellington) ստացել է մագիստրոսի աստիճան՝ գրողական արվեստի գծով։ Այժմ բնակվում է Օքլենդում և այնտեղի Մանուկաու տեխնոլոգիական ինստիտուտում (Manukau Institute of Technology) դասավանդում է գրողական վարպետություն։


== Մատենագիտություն ==


=== Պատմվածքներ ===
2008 - «Բաժակ» (Glass.)
2009 - «Հյուրասենյակ» (The living room.)
2009 - «Երկու մակընթացություն» (Two tides.)


=== Վեպեր ===
2008 - «Փորձ» (The Rehearsal)
2013 - «Լուսատու» (The Luminaries)


== Մրցանակներ և պարգևներ ==
2007 Adam Award in Creative Writing for The Rehearsal
2007 Sunday Star-Times (NZ) Short Story Competition for Necropolis
2008 Glenn Schaeffer Fellowship at the Iowa Writers' Workshop
2008 Louis Johnson New Writers' Bursary
2009 Betty Trask Award for The Rehearsal
2009 New Zealand Society of Authors Hubert Church (Montana) Best First Book Award for Fiction for The Rehearsal
2009 Guardian First Book Award shortlist for The Rehearsal
2009 - «Orange» գրական մրցանակ (Orange Prize) «Փորձ» վեպի համար
2010 - «Ամազոն» գրական մրցանակ առաջին վեպի համար (Amazon.ca First Novel Award) «Փորձ» վեպի համար
2013 - Բուքերյան մրցանակ (Man Booker Prize) «Լուսատու» վեպի համար
2013 Governor General's Award for English-language fiction «Լուսատու» վեպի համար
2014 - Վալտեր Սքոթի անվան մրցանակ (Walter Scott Prize) «Լուսատու» վեպի համար


== Ծանոթագրություններ ==
Տյաչև

Տյաչև (ուկրաիներեն՝ Тячів), քաղաք Ուկրաինայի Անդրկարպատյան մարզի Տյաչևի շրջանում, շրջկենտրոն։
2011 թվականի տվյալներով Տյաչև քաղաքում բնակվում էր 9 600 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)